#JouMenseMyMense, 12 Oct Jou Mense My Mense saam met SPAR – Raadop · GROOTfm 90.5 - iono.fm
Jou Mense My Mense saam met SPAR – Raadop
Martin Pitout se suster, Ilze, het vir ons 'n brief geskryf wat begin met: 'Vandag skryf ek die brief met 'n baie seer hart'. Dan gaan dit aan en vertel van 'n hartseer storie. Haar broer en sy vrou kry baie swaar. Hulle het drie kinders, waarvan een 'n 2-maande oue babatjie is. Daar is nie kos in die huis nie, maar, daar is geloof, hoop, en bo alles, liefde!
As pappa en mamma van hulle gesin voel Martin en Heleen ongekende skuldgevoelens. Hulle noem dat hulle 11-jarige seun tans die een is wat hulle positief hou. Dat hy self 'n R5 wat hy met 'n karwas verdien aan hulle gee. Hy en sy 7-jarige sussie woon nou by hulle peetma – 'totdat dinge beter raak', sê Heleen met trane in haar oë. Hulle grootste wens is om nie weer in 'n plakkerskamp te beland nie – hulle het reeds tweekeer uit hierdie tipe omstandighede gestyg. Hulle grootste behoefte is 'n werk vir Martin – iemand wat vir hom 'n kans sal gee.